|  |  |  |
| --- | --- | --- |
| Kommissorium | | |
| Driftsforum Voksenpsykiatri – Klynge MIDT | | |
| Formandskab: Delt | Sekretariat: Delt | Godkendt i Klyngestyregruppe MIDT:  februar 2020 |

|  |
| --- |
| Formål |
| Alle driftsfora i Klynge MIDT har til opgave at drøfte og løse de driftsnære udfordringer, der løbende opstår, så det sikres, at borgerne oplever sammenhæng, tryghed og effektivitet i deres forløb på tværs af sektorer. Det er således også i driftsfora, at den praktiske omsætning af samarbejdsaftaler i sundhedsaftalen drøftes og følges.  Driftsfora skaber rammen for løbende dialog mellem kommuner, hospitaler og almen praksis om det driftsnære samarbejde. Mødeaktiviteten skal således øge viden om hinandens arbejdsgange vilkår og organisationer. Driftsfora skal samtidig understøtte, at der skabes relationer, der styrker samarbejdet, således det - også mellem møderne - er let at kontakte hinanden og løse udfordringer. |
| Struktur |
| I Klynge MIDT varetages det tværsektorielle driftsnære samarbejde i 4 driftsfora:   * Driftsforum Voksen Somatik * Driftsforum Voksenpsykiatri * Driftsforum Børn-Unge Somatik * Driftsforum Børn-Unge Psykiatri (er regionsdækkende)   Driftsforaene refererer formelt til Klyngestyregruppe MIDT.  Skulle driftsforaene konstatere principielle udfordringer, der ikke kan løses på driftsniveau eller spotte potentialer for nye udviklingsprojekter adresseres dette til Klyngestyregruppe MIDT. |
| Sammensætning |
| Driftsforum Voksenpsykiatri varetages i fællesskab mellem kommuner og hospital/region. Der udpeges et formandskab bestående af en leder fra henholdsvis en af kommunerne og hospitalet.  Driftsforum Voksenpsykiatri består af følgende medlemmer:  Fra henholdsvis Aalborg og Jammerbugt Kommune deltager:   * Ledere med beslutningskompetence på de fagområder, der er involveret i det tværsektorielle samarbejde, således at indsatser indenfor det sociale område, beskæftigelse og misbrugsområdet er repræsenteret.   Fra Psykiatrien, Aalborg UH deltager:   * Ledere med beslutningskompetence på de klinikker, ambulatorier, sengeafsnit mv., der er involveret i det tværsektorielle samarbejde   Fra Almen Praksis deltager:   * Repræsentant fra Nord-KAP * Evt. praksiskonsulent   Der er mulighed for ad hoc deltagere for at sikre rette faglighed og kompetencer er med om bordet. Driftsforum opfordres også til at inddrage borgere/pårørende-perspektiver.  Driftsforum har mulighed for at nedsætte ad hoc underarbejdsgrupper fx med henblik på at tilvejebringe data, foretage analyser eller lignende.  Underarbejdsgruppe vedr. borgere med konkurrerende psykisk og somatisk sygdom  For at styrke samarbejdet om de borgere, der har samtidige psykiske og somatiske lidelser, skal der nedsættes en undergruppe med særligt fokus på de udfordringer, der opleves for at skabe sammenhæng på tværs af fagområder såvel som sektorer for denne gruppe borgere. Undergruppen skal arbejde med udgangspunkt i konkrete cases og problemstillinger, som modtages fra enten Driftsforum Voksen Somatik eller Driftsforum Voksenpsykiatri.  Sammensætningen skal som udgangspunkt være med repræsentation fra både Driftsforum Voksen Somatik og Driftsforum Voksenpsykiatri med mulighed for at inddrage relevante ressourcepersoner ad hoc. Underarbejdsgruppen mødes efter behov, dog minimum to gange årligt. |
| Opgaver |
| Driftsforum Voksenpsykiatri har følgende opgaver:   * Opfølgning på at samarbejdsaftalerne er implementeret i praksis og aftale handling på de forhold, der hindrer dette, herunder også:   + Udarbejdelse af årshjul for drøftelse af og opfølgning på de enkelte samarbejdsaftaler   + Gøre Klyngestyregruppen opmærksom på samarbejdsaftaler, der ikke længere er relevante eller har behov for revision. * Drøftelse af og opfølgning på øvrigt driftsmæssigt samarbejde – gerne med et konkret afsæt – herunder også aftale justeringer af praksis til sikring af mest mulige sammenhængende og effektive patientforløb. * I forhold til samarbejdsaftalerne, men også øvrigt samarbejde, skal driftsforum så vidt muligt arbejde databaseret, dvs. basere drøftelser på konkret viden om/fra praksis. Alt efter behov og muligheder kan viden tilvejebringes gennem fx cases, audits og kvantitative data. * Inddrage data fra Dash Board i regi af Sundhedsaftalen, når det er relevant. * Efter konkret anmodning varetage afledte driftsopgaver efter udviklingsprojekter, hvis de har sammenhæng til allerede eksisterende samarbejdsflader og/eller samarbejdsaftaler. * Identificere og adressere uhensigtsmæssige forløb for borgere med samtidig psykisk og somatisk sygdom til nærmere belysning i den nedsatte undergruppe under Driftsforum Voksenpsykiatri * Afgive status på opgaver på anmodning fra Klyngestyregruppen og Strategisk Sundhedsforum   Driftsforum evaluerer samarbejdsformen løbende og senest efter 1 år og afrapporterer til Klyngestyregruppe MIDT.   |  | | --- | | **Samarbejdsaftaler vedr. Driftsforum Voksenpsykiatri** | | Forløbsprogram om patienter med bipolar affektiv lidelse | | Psykisk sygdom og samtidigt misbrug | | Rehabiliteringscenter for Flygtninge | | Hjælp til selvmordstruet borger | | Indlæggelse og Udskrivning | |
| Sekretariatsbetjening |
| Sekretariatsbetjeningen varetages i fællesskab mellem kommuner og hospital/region.  Til denne opgave deltager hver kommune med 1-2 repræsentanter og Psykiatrien/regionen deltager med 1-2 repræsentanter.  Det fælles sekretariat planlægger møderække, udarbejder dagsordner/referater og bistår med sekretariatsbetjening i øvrigt.  Det fælles sekretariat sikrer sammen med formandskabet, at der mellem møderne tilvejebringes grundlag for driftsforums efterfølgende drøftelse. |
| Møder |
| Der afholdes 4 møder årligt. Driftsforum Voksenpsykiatri har mulighed for at fastsætte yderligere møder efter behov.  Dagsordenen udsendes 14 dage før mødets afholdelse. Referater udsendes 7 dage efter mødets afholdelse. Eventuelle bemærkninger til referat sendes indenfor 7 dage til sekretariatet, der udarbejder revideret referat, som herefter betragtes som godkendt. Referaterne gøres tilgængelige på regionens hjemmeside. |
|  |